title: Απόφαση (ΕΕ) 2016/845 του Συμβουλίου, της 23ης Μαΐου 2016, σχετικά με τη θέση που θα ληφθεί, εξ ονόματος της Ευρωπαϊκής Ένωσης, στη μεικτή επιτροπή που έχει συσταθεί από τη συμφωνία-πλαίσιο μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, όσον αφορά την έγκριση του εσωτερικού κανονισμού της μεικτής επιτροπής, και τη σύσταση ειδικών ομάδων εργασίας και τη θέσπιση των όρων εντολής τους

text:
               28.5.2016

               EL

               Επίσημη Εφημερίδα της Ευρωπαϊκής Ένωσης

               L 141/66

         ΑΠΌΦΑΣΗ (ΕΕ) 2016/845 ΤΟΥ ΣΥΜΒΟΥΛΊΟΥ
   της 23ης Μαΐου 2016
   σχετικά με τη θέση που θα ληφθεί, εξ ονόματος της Ευρωπαϊκής Ένωσης, στη μεικτή επιτροπή που έχει συσταθεί από τη συμφωνία-πλαίσιο μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, όσον αφορά την έγκριση του εσωτερικού κανονισμού της μεικτής επιτροπής, και τη σύσταση ειδικών ομάδων εργασίας και τη θέσπιση των όρων εντολής τους
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως τα άρθρα 207 και 212 σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία-πλαίσιο μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, («η συμφωνία»), άρχισε να ισχύει την 1η Ιουνίου 2014 (1).

               (2)

               Προκειμένου να συμβάλει στην αποτελεσματική εφαρμογή της συμφωνίας, το θεσμικό της πλαίσιο πρέπει να ολοκληρωθεί το συντομότερο δυνατό με την έγκριση από τη μεικτή επιτροπή του δικού της εσωτερικού κανονισμού.

               (3)

               Σύμφωνα με το άρθρο 44 της συμφωνίας, συστάθηκε μεικτή επιτροπή, προκειμένου να εξασφαλίζει, μεταξύ άλλων, την ορθή λειτουργία και εκτέλεση της συμφωνίας (η «μεικτή επιτροπή»).

               (4)

               Προκειμένου να συμβάλει στην αποτελεσματική εφαρμογή της συμφωνίας, πρέπει να εγκριθεί ο εσωτερικός κανονισμός της μεικτής επιτροπής.

               (5)

               Για να μπορέσουν να γίνουν συζητήσεις εμπειρογνωμόνων για βασικά θέματα της παρούσας συμφωνίας μπορεί να ιδρυθούν ειδικές ομάδες εργασίας.

               (6)

               Η θέση της Ένωσης στο πλαίσιο της μεικτής επιτροπής όσον αφορά την έγκριση του εσωτερικού κανονισμού της εν λόγω μεικτής επιτροπής και την ίδρυση των ειδικών ομάδων εργασίας θα πρέπει συνεπώς να βασισθεί στα συνημμένα σχέδια αποφάσεων της μεικτής επιτροπής,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της μεικτής επιτροπής η οποία συστάθηκε δυνάμει του άρθρου 44 της συμφωνίας, όσον αφορά:

               α)

               την έγκριση του εσωτερικού κανονισμού της μεικτής επιτροπής· και

               β)

               τη σύσταση ειδικών ομάδων εργασίας και τη θέσπιση των όρων εντολής τους,

         βασίζεται στα σχέδια αποφάσεων της μεικτής επιτροπής, τα οποία επισυνάπτονται στην παρούσα απόφαση.
   2.   Αλλαγές ήσσονος σημασίας στα σχέδια αποφάσεων μπορούν να συμφωνούνται από τους εκπροσώπους της Ένωσης στη μεικτή επιτροπή χωρίς περαιτέρω απόφαση του Συμβουλίου.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 23 Μαΐου 2016.

            Για το Συμβούλιο

            Η Πρόεδρος

         F. MOGHERINI

      (1)  Απόφαση 2014/278/ΕΕ του Συμβουλίου, της 12ης Μαΐου 2014, σχετικά με τη σύναψη της συμφωνίας-πλαισίου μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, με την εξαίρεση των θεμάτων που αφορούν την επανεισδοχή (ΕΕ L 145 της 16.5.2014, σ. 1).

      ΣΧΕΔΙΟ
      ΑΠΟΦΑΣΗ αριθ. 1/2016 ΤΗΣ ΜΕΙΚΤΗΣ ΕΠΙΤΡΟΠΗΣ ΕΕ-ΔΗΜΟΚΡΑΤΙΑΣ ΤΗΣ ΚΟΡΕΑΣ
      της …
      για τη θέσπιση του εσωτερικού κανονισμού της
      Η ΜΕΙΚΤΗ ΕΠΙΤΡΟΠΗ ΕΕ-ΔΗΜΟΚΡΑΤΙΑΣ ΤΗΣ ΚΟΡΕΑΣ,
      Έχοντας υπόψη τη συμφωνία-πλαίσιο μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, («η συμφωνία») και ιδίως το άρθρο 44,
      Εκτιμώντας τα ακόλουθα:

                  (1)

                  Η συμφωνία τέθηκε σε ισχύ την 1η Ιουνίου 2014.

                  (2)

                  Προκειμένου να συμβάλει στην αποτελεσματική εφαρμογή της συμφωνίας, πρέπει να εγκριθεί ο εσωτερικός κανονισμός της μεικτής επιτροπής,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ
      Άρθρο μόνο
      Εγκρίνεται ο εσωτερικός κανονισμός της μεικτής επιτροπής, όπως παρατίθεται στο παράρτημα της παρούσας απόφασης.

         Έγινε στ …,

               Για τη μεικτή επιτροπή ΕΕ-Δημοκρατίας της Κορέας

               Ο πρόεδρος

         ΠΑΡΑΡΤΗΜΑ

            ΕΣΩΤΕΡΙΚΟΣ ΚΑΝΟΝΙΣΜΟΣ ΤΗΣ ΜΕΙΚΤΗΣ ΕΠΙΤΡΟΠΗΣ

         Άρθρο 1
         Σύνθεση και προεδρία
         1.   Η μεικτή επιτροπή, που συστάθηκε σύμφωνα με το άρθρο 44 της συμφωνίας-πλαισίου μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου («η συμφωνία»), ασκεί τα καθήκοντά της όπως προβλέπεται στο άρθρο 44 της συμφωνίας.
         2.   Η μεικτή επιτροπή απαρτίζεται από εκπροσώπους και των δύο μερών στο κατάλληλο επίπεδο.
         3.   Η προεδρία της μεικτής επιτροπής ασκείται εκ περιτροπής από τα μέρη για ένα ημερολογιακό έτος. Ο/Η Ύπατος/-η Εκπρόσωπος της Ένωσης για Θέματα Εξωτερικής Πολιτικής και Πολιτικής Ασφαλείας ή ο/η υπουργός Εξωτερικών της Δημοκρατίας της Κορέας ασκεί την προεδρία της μεικτής επιτροπής της συμφωνίας. Ο πρόεδρος μπορεί να εκχωρεί τις αρμοδιότητές του.
         4.   Η πρώτη περίοδος αρχίζει την ημερομηνία της πρώτης συνεδρίασης της μεικτής επιτροπής και λήγει στις 31 Δεκεμβρίου του ίδιου έτους.
         Άρθρο 2
         Συνεδριάσεις
         1.   Η μεικτή επιτροπή συνέρχεται κανονικά τουλάχιστον μία φορά τον χρόνο. Οι συνεδριάσεις της συγκαλούν ται από τον πρόεδρο και γίνονται στις Βρυξέλλες και στη Σεούλ εκ περιτροπής σε από κοινού συμφωνηθείσα ημερομηνία. Κατόπιν αιτήματος οποιουδήποτε από τα δύο μέρη, μπορούν να διεξάγονται έκτακτες συνεδριάσεις της μεικτής επιτροπής.
         2.   Η μεικτή επιτροπή συνεδριάζει κανονικά σε επίπεδο ανώτερων υπαλλήλων, εκτός εάν συμφωνηθεί διαφορετικά από τα μέρη.
         Άρθρο 3
         Δημοσιότητα
         Οι συνεδριάσεις της μεικτής επιτροπής δεν είναι δημόσιες, εκτός εάν ληφθεί διαφορετική απόφαση.
         Άρθρο 4
         Συμμετέχοντες
         1.   Ο πρόεδρος ενημερώνεται μέσω της γραμματείας για την προβλεπόμενη σύνθεση της αντιπροσωπείας κάθε μέρους πριν από κάθε συνεδρίαση.
         2.   Κατά περίπτωση και με από κοινού συμφωνία των μερών, εμπειρογνώμονες ή εκπρόσωποι άλλων οργάνων μπορούν να καλούνται να παρίστανται στις συνεδριάσεις της μεικτής επιτροπής ως παρατηρητές ή για να παράσχουν πληροφορίες σχετικά με ένα συγκεκριμένο θέμα.
         Άρθρο 5
         Γραμματεία
         Ένας εκπρόσωπος της Ευρωπαϊκής Υπηρεσίας Εξωτερικής Δράσης και ένας εκπρόσωπος του Υπουργείου Εξωτερικών της Δημοκρατίας της Κορέας ασκούν από κοινού τα καθήκοντα των γραμματέων της μεικτής επιτροπής. Όλες οι ανακοινώσεις προς και από τον πρόεδρο της μεικτής επιτροπής διαβιβάζονται στους γραμματείς. Η αλληλογραφία από και προς τον πρόεδρο της μεικτής επιτροπής μπορεί να συντάσσεται με οποιαδήποτε γραπτό μέσο, συμπεριλαμβανομένου του ηλεκτρονικού ταχυδρομείου.
         Άρθρο 6
         Ημερήσια διάταξη των συνεδριάσεων
         1.   Ο πρόεδρος καταρτίζει προσωρινή ημερήσια διάταξη για κάθε συνεδρίαση. Η εν λόγω ημερήσια διάταξη διαβιβάζεται, μαζί με τα σχετικά έγγραφα, προς το άλλο μέρος, το αργότερο 15 ημέρες πριν από την έναρξη της συνεδρίασης.
         2.   Η προσωρινή ημερήσια διάταξη περιλαμβάνει τα θέματα που υποβάλλονται στον πρόεδρο το αργότερο 21 ημέρες πριν από την έναρξη της συνεδρίασης.
         3.   Κατά την έναρξη κάθε συνεδρίασης, η μεικτή επιτροπή εγκρίνει την ημερήσια διάταξη. Μπορούν να εγγραφούν στην ημερήσια διάταξη θέματα εκτός από αυτά που περιλαμβάνονται στην προσωρινή διάταξη, εάν το συμφωνήσουν τα δύο μέρη.
         4.   Ο πρόεδρος δύναται, σε συμφωνία με τα δύο μέρη, να επισπεύσει τις προθεσμίες που αναφέρονται στην παράγραφο 1, προκειμένου να ληφθούν υπόψη οι απαιτήσεις τυχόν ειδικών περιπτώσεων.
         Άρθρο 7
         Πρακτικά
         1.   Οι δύο γραμματείς συντάσσουν από κοινού σχέδιο πρακτικών κάθε συνεδρίασης, κατά κανόνα εντός 30 ημερολογιακών ημερών από την ημερομηνία της συνεδρίασης. Το σχέδιο πρακτικών βασίζεται στη συντασσόμενη από τον πρόεδρο περίληψη των συμπερασμάτων στα οποία κατέληξε η μεικτή επιτροπή.
         2.   Τα πρακτικά εγκρίνονται και από τα δύο μέρη εντός 45 ημερολογιακών ημερών από την ημερομηνία της συνεδρίασης ή έως την ημερομηνία που τυχόν συμφωνήσουν τα μέρη. Όταν επιτευχθεί συμφωνία επί του σχεδίου πρακτικών, υπογράφονται δύο πρωτότυπα από τον πρόεδρο και από τους δύο γραμματείς. Κάθε μέρος λαμβάνει ένα πρωτότυπο.
         Άρθρο 8
         Διασκέψεις
         1.   Όταν η μεικτή επιτροπή εκδίδει αποφάσεις ή συστάσεις, οι πράξεις αυτές έχουν τον τίτλο «Απόφαση» ή «Σύσταση», αντίστοιχα, και φέρουν αύξοντα αριθμό, ημερομηνία έκδοσης και περιγραφή του αντικειμένου. Σε κάθε απόφαση ορίζεται η ημερομηνία έναρξης της ισχύος της. Οι αποφάσεις και οι συστάσεις της μεικτής επιτροπής εγκρίνονται με αμοιβαία συμφωνία των μερών.
         2.   Η μεικτή επιτροπή μπορεί να λάβει αποφάσεις ή να προβεί σε συστάσεις με γραπτή διαδικασία, εφόσον συμφωνούν αμφότερα τα μέρη. Με αμοιβαία συμφωνία των μερών μπορεί να προβλεφθεί προθεσμία για την ολοκλήρωση της γραπτής διαδικασίας, στο τέλος της οποίας ο πρόεδρος της μεικτής επιτροπής μπορεί να δηλώσει, εκτός εάν οποιοδήποτε από τα μέρη γνωστοποιήσει το αντίθετο, ότι επιτεύχθηκε συμφωνία μεταξύ των μερών.
         3.   Οι αποφάσεις και οι συστάσεις της μεικτής επιτροπής εκδίδονται από τη μεικτή επιτροπή με την καταγραφή τους σε δύο πρωτότυπα υπογεγραμμένα από τον πρόεδρο της μεικτής επιτροπής.
         4.   Κάθε μέρος μπορεί να αποφασίσει σχετικά με τη δημοσίευση των αποφάσεων και των συστάσεων της εν λόγω μεικτής επιτροπής στην αντίστοιχη επίσημη εφημερίδα του.
         Άρθρο 9
         Αλληλογραφία
         1.   Η αλληλογραφία που απευθύνεται στη μεικτή επιτροπή διαβιβάζεται σε έναν από τους γραμματείς, ο οποίος με τη σειρά του ενημερώνει τον άλλο γραμματέα.
         2.   Η γραμματεία διασφαλίζει ότι η αλληλογραφία που απευθύνεται στη μεικτή επιτροπή διαβιβάζεται στον πρόεδρο και ότι, όταν κρίνεται σκόπιμο, διανέμεται υπό μορφή εγγράφων, όπως αναφέρεται στο άρθρο 10 του παρόντος εσωτερικού κανονισμού.
         3.   Η αλληλογραφία του προέδρου αποστέλλεται από τη γραμματεία στα μέρη και, όταν κρίνεται σκόπιμο, διανέμεται υπό μορφή εγγράφων, όπως αναφέρεται στο άρθρο 10 του παρόντος εσωτερικού κανονισμού.
         Άρθρο 10
         Έγγραφα
         1.   Όταν οι συσκέψεις της μεικτής επιτροπής βασίζονται σε συμπληρωματικά έγγραφα, τα έγγραφα αυτά αριθμούνται και διανέμονται από τη γραμματεία στα μέλη.
         2.   Κάθε γραμματέας είναι αρμόδιος για τη διανομή των εγγράφων στα κατάλληλα μέλη της μεικτής επιτροπής από την πλευρά του/της, καθώς και για τη συστηματική κοινοποίηση αντιγράφων στον άλλο γραμματέα.
         Άρθρο 11
         Δαπάνες
         1.   Κάθε μέρος αναλαμβάνει όλες τις δαπάνες τις οποίες συνεπάγεται η συμμετοχή του στις συνεδριάσεις της μεικτής επιτροπής, όσον αφορά τα έξοδα προσωπικού, ταξιδιού και διαμονής, καθώς και τα έξοδα ταχυδρομείου και τηλεπικοινωνιών.
         2.   Οι δαπάνες για τη διοργάνωση των συνεδριάσεων και την αναπαραγωγή εγγράφων βαρύνουν το μέρος που φιλοξενεί τη συνεδρίαση.
         Άρθρο 12
         Τροποποίηση του εσωτερικού κανονισμού
         Ο εσωτερικός κανονισμός μπορεί να τροποποιηθεί με αμοιβαία συμφωνία των μερών, σύμφωνα με το άρθρο 8.
         Άρθρο 13
         Ειδικές ομάδες εργασίας
         1.   Η μεικτή επιτροπή μπορεί να αποφασίζει τη σύσταση πρόσθετων ειδικών ομάδων εργασίας, προκειμένου να την επικουρούν στην εκτέλεση των καθηκόντων της.
         2.   Η μεικτή επιτροπή μπορεί να αποφασίζει να καταργήσει οποιαδήποτε υφιστάμενη ειδική ομάδα εργασίας, να καθορίσει ή να τροποποιήσει τους όρους εντολής τους ή να συστήσει πρόσθετες ειδικές ομάδες εργασίας.
         3.   Οι ειδικές ομάδες εργασίας υποβάλλουν έκθεση στη μεικτή επιτροπή μετά από κάθε συνεδρίασή τους.
         4.   Οι ειδικές ομάδες εργασίας δεν διαθέτουν καμία εξουσία λήψης αποφάσεων, αλλά δύνανται να υποβάλλουν συστάσεις στη μεικτή επιτροπή.

      ΣΧΕΔΙΟ
      ΑΠΟΦΑΣΗ αριθ. 2/2016 ΤΗΣ ΜΕΙΚΤΗΣ ΕΠΙΤΡΟΠΗΣ ΕΕ-ΔΗΜΟΚΡΑΤΙΑΣ ΤΗΣ ΚΟΡΕΑΣ
      της …
      σχετικά με τη σύσταση ειδικών ομάδων εργασίας και τη θέσπιση των όρων εντολής τους
      Η ΜΕΙΚΤΗ ΕΠΙΤΡΟΠΗ ΕΕ-ΔΗΜΟΚΡΑΤΙΑΣ ΤΗΣ ΚΟΡΕΑΣ,
      Έχοντας υπόψη τη συμφωνία-πλαίσιο μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, («η συμφωνία») και ιδίως το άρθρο 44 αυτής και το άρθρο 13 του εσωτερικού κανονισμού της μεικτής επιτροπής,
      Εκτιμώντας τα ακόλουθα:

                  (1)

                  Για να καταστούν δυνατές οι συζητήσεις σε επίπεδο εμπειρογνωμόνων σχετικά με τους βασικούς τομείς που εμπίπτουν στο πεδίο εφαρμογής της συμφωνίας, θα πρέπει να συσταθούν εδικές ομάδες εργασίας. Τόσο ο κατάλογος των ειδικών ομάδων εργασίας όσο και το πεδίο αρμοδιοτήτων των επιμέρους ειδικών ομάδων εργασίας μπορούν να τροποποιηθούν κατόπιν περαιτέρω συμφωνίας των μερών.

                  (2)

                  Σύμφωνα με το άρθρο 13 του εσωτερικού κανονισμού της μεικτής επιτροπής, η μεικτή επιτροπή μπορεί να συστήνει ειδικές ομάδες εργασίας, προκειμένου να την επικουρούν στην εκτέλεση των καθηκόντων της,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο μόνο
      Με την παρούσα συστήνονται οι ειδικές ομάδες εργασίας που περιλαμβάνονται στον κατάλογο του παραρτήματος Α της παρούσας απόφασης. Οι όροι εντολής των ειδικών ομάδων εργασίας παρατίθενται στο παράρτημα II της παρούσας απόφασης

         Έγινε στ …,

               Για τη μεικτή επιτροπή ΕΕ-Δημοκρατίας της Κορέας

               Ο πρόεδρος

         ΠΑΡΑΡΤΗΜΑ I

            ΜΕΙΚΤΗ ΕΠΙΤΡΟΠΗ ΕΕ-ΔΗΜΟΚΡΑΤΙΑΣ ΤΗΣ ΚΟΡΕΑΣ, ΕΙΔΙΚΕΣ ΟΜΑΔΕΣ ΕΡΓΑΣΙΑΣ

                     1)

                     Ειδική ομάδα εργασίας για την ενέργεια, το περιβάλλον και την κλιματική αλλαγή.

                     2)

                     Ειδική ομάδα εργασίας για την καταπολέμηση της τρομοκρατίας.

         ΠΑΡΑΡΤΗΜΑ II

            ΌΡΟΙ ΕΝΤΟΛΗΣ ΤΩΝ ΕΙΔΙΚΩΝ ΟΜΑΔΩΝ ΕΡΓΑΣΙΑΣ ΠΟΥ ΣΥΣΤΗΝΟΝΤΑΙ ΒΑΣΕΙ ΤΗΣ ΣΥΜΦΩΝΙΑΣ-ΠΛΑΙΣΙΟΥ ΜΕΤΑΞΥ ΤΗΣ ΕΥΡΩΠΑΪΚΗΣ ΈΝΩΣΗΣ ΚΑΙ ΤΩΝ ΚΡΑΤΩΝ ΜΕΛΩΝ ΤΗΣ, ΑΦΕΝΟΣ, ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΚΟΡΕΑΣ, ΑΦΕΤΕΡΟΥ

         Άρθρο 1
         1.   Κατά τις συνεδριάσεις της, κάθε ειδική ομάδα εργασίας δύναται να ασχολείται με την εφαρμογή της συμφωνίας στους τομείς τους οποίους καλύπτει η εν λόγω ειδική ομάδα εργασίας.
         2.   Οι ειδικές ομάδες εργασίας δύνανται επίσης να εξετάζουν θέματα ή συγκεκριμένα σχέδια που αφορούν τον σχετικό τομέα διμερούς συνεργασίας.
         3.   Είναι επίσης δυνατόν να εξετάζονται συγκεκριμένες υποθέσεις, εφόσον το ζητήσει ένα από τα δύο μέρη.
         Άρθρο 2
         Οι ειδικές ομάδες εργασίας λειτουργούν υπό την εποπτεία της μεικτής επιτροπής. Υποβάλλουν έκθεση και διαβιβάζουν τα πρακτικά και τα συμπεράσματά τους στον πρόεδρο της μεικτής επιτροπής εντός 30 ημερολογιακών ημερών μετά από κάθε συνεδρίαση.
         Άρθρο 3
         Οι ειδικές ομάδες εργασίας αποτελούνται από εκπροσώπους των μερών.
         Κατόπιν συμφωνίας των μερών, οι ειδικές ομάδες εργασίας μπορούν να καλούν εμπειρογνώμονες στις συνεδριάσεις τους και να ζητούν τη γνώμη τους για συγκεκριμένα σημεία της ημερήσιας διάταξης, κατά περίπτωση.
         Άρθρο 4
         Η προεδρία των ειδικών ομάδων εργασίας ασκείται εκ περιτροπής από τα μέρη, σύμφωνα με τον εσωτερικό κανονισμό της μεικτής επιτροπής.
         Άρθρο 5
         Ένας εκπρόσωπος της Ευρωπαϊκής Υπηρεσίας Εξωτερικής Δράσης και ένας εκπρόσωπος του Υπουργείου Εξωτερικών της Δημοκρατίας της Κορέας ασκούν από κοινού καθήκοντα γραμματέων των ειδικών ομάδων εργασίας. Όλες οι ανακοινώσεις που αφορούν τη συγκεκριμένη ειδική ομάδα εργασίας διαβιβάζονται στους δύο γραμματείς.
         Άρθρο 6
         1.   Οι ειδικές ομάδες εργασίας συνεδριάζουν κάθε φορά που το απαιτούν οι περιστάσεις κατόπιν συμφωνίας των μερών, με βάση γραπτή αίτηση ενός από τα δύο μέρη. Κάθε συνεδρίαση συγκαλείται σε τόπο και ημερομηνία που συμφωνούνται από τα μέρη.
         2.   Μόλις λάβει αίτηση ενός από τα μέρη για συνεδρίαση μιας ειδικής ομάδας εργασίας, ο γραμματέας του άλλου μέρους απαντά εντός 15 εργάσιμων ημερών.
         3.   Σε ιδιαίτερα επείγουσες περιπτώσεις, οι συνεδριάσεις των ειδικών ομάδων εργασίας μπορούν να συγκληθούν σε συντομότερη προθεσμία, αν συμφωνούν και τα δύο μέρη.
         4.   Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση της αντιπροσωπείας και των δύο μερών.
         5.   Οι συνεδριάσεις των ειδικών ομάδων εργασίας συγκαλούνται από κοινού από τους δύο γραμματείς.
         Άρθρο 7
         Τα θέματα προς εγγραφή στην ημερήσια διάταξη υποβάλλονται στους γραμματείς τουλάχιστον 15 εργάσιμες ημέρες πριν από την ημερομηνία της συνεδρίασης της οικείας ειδικής ομάδας εργασίας. Τυχόν συμπληρωματικά έγγραφα παρέχονται στους γραμματείς τουλάχιστον 10 εργάσιμες ημέρες πριν από τη συνεδρίαση. Οι γραμματείς κοινοποιούν το σχέδιο ημερήσιας διάταξης το αργότερο 5 εργάσιμες ημέρες πριν από τη συνεδρίαση. Η ημερήσια διάταξη οριστικοποιείται κατόπιν συμφωνίας και των δύο μερών. Σε εξαιρετικές περιπτώσεις, κατόπιν συμφωνίας των μερών, είναι δυνατόν να προστεθούν θέματα στην ημερήσια διάταξη σε συντομότερη προθεσμία.
         Άρθρο 8
         Για κάθε συνεδρίαση τηρούνται πρακτικά.
         Εκτός αν αποφασιστεί διαφορετικά, οι συνεδριάσεις των ειδικών ομάδων εργασίας δεν είναι δημόσιες.


title: Απόφαση 2010/801/ΚΕΠΠΑ του Συμβουλίου, της 22ας Δεκεμβρίου 2010 , για την τροποποίηση της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού

text:
               23.12.2010

               EL

               Επίσημη Εφημερίδα της Ευρωπαϊκής Ένωσης

               L 341/45

         ΑΠΌΦΑΣΗ 2010/801/ΚΕΠΠΑ ΤΟΥ ΣΥΜΒΟΥΛΊΟΥ
   της 22ας Δεκεμβρίου 2010
   για την τροποποίηση της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 29 Οκτωβρίου 2010, το Συμβούλιο εξέδωσε την απόφαση 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού (1).

               (2)

               Στις 13 Δεκεμβρίου, το Συμβούλιο υπογράμμισε τη σημασία των προεδρικών εκλογών της 31ης Οκτωβρίου και της 28ης Νοεμβρίου 2010 για την επάνοδο της Ακτής του Ελεφαντοστού στην ειρήνη και τη σταθερότητα και επιβεβαίωσε ότι η κυρίαρχη βούληση που εξέφρασε ο λαός της Ακτής του Ελεφαντοστού πρέπει απαραιτήτως να γίνει σεβαστή.

               (3)

               Το Συμβούλιο αποφάσισε εξ άλλου να λάβει περιοριστικά μέτρα εναντίον όσων παρεμποδίζουν τις διαδικασίες ειρήνευσης και εθνικής συμφιλίωσης και ιδίως απειλούν την επιτυχία της εκλογικής διαδικασίας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/656/ΚΕΠΠΑ τροποποιείται ως εξής:

               1)

               Το άρθρο 4 αντικαθίσταται από το ακόλουθο κείμενο:
               «Άρθρο 4
               1.   Τα κράτη μέλη λαμβάνουν τα απαραίτητα μέτρα για να εμποδίζουν την είσοδο στο έδαφός τους ή τη διαμέσου του εδάφους τους διέλευση:

                           α)

                           των απαριθμουμένων στο Παράρτημα Ι προσώπων τα οποία η επιτροπή κυρώσεων έχει χαρακτηρίσει ως συνιστώντα απειλή για την ειρηνευτική διαδικασία και τη διαδικασία εθνικής συμφιλίωσης στην Ακτή του Ελεφαντοστού, ιδίως των προσώπων τα οποία παρεμποδίζουν την εφαρμογή των συμφωνιών του Λινά-Μαρκουσί και της Άκρας ΙΙΙ, κάθε άλλου προσώπου το οποίο έχει χαρακτηρισθεί υπεύθυνο για σοβαρές παραβιάσεις των ανθρωπίνων δικαιωμάτων και του διεθνούς ανθρωπιστικού δικαίου στην Ακτή του Ελεφαντοστού βάσει σχετικών πληροφοριών, κάθε άλλου προσώπου το οποίο δημοσίως υποδαυλίζει το μίσος και τη βία, καθώς και κάθε άλλου προσώπου το οποίο, όπως εκτιμά η επιτροπή κυρώσεων, παραβιάζει τα μέτρα που έχουν επιβληθεί με την παράγραφο 7 της ΑΣΑΗΕ 1572 (2004).

                           β)

                           των απαριθμουμένων στο Παράρτημα ΙΙ προσώπων τα οποία δεν απαριθμούνται στο Παράρτημα Ι και τα οποία παρεμποδίζουν τις διαδικασίες ειρήνευσης και εθνικής συμφιλίωσης και ιδίως απειλούν την επιτυχία της εκλογικής διαδικασίας.

                     2.   Οι διατάξεις της παραγράφου 1 δεν υποχρεώνουν τα κράτη μέλη να αρνούνται στους δικούς τους υπηκόους την είσοδο στο έδαφός τους.
               3.   Η παράγραφος 1 στοιχείο α) δεν εφαρμόζεται όταν η επιτροπή κυρώσεων αποφασίσει:

                           α)

                           ότι το ταξίδι δικαιολογείται από επείγοντες ανθρωπιστικούς λόγους, συμπεριλαμβανομένων των θρησκευτικών υποχρεώσεων·

                           β)

                           ότι η εξαίρεση θα προωθούσε τους στόχους των αποφάσεων του ΣΑΗΕ όσον αφορά την ειρήνη και την εθνική συμφιλίωση στην Ακτή Ελεφαντοστού και τη σταθερότητα στην περιοχή.

                     4.   Η παράγραφος 1 εφαρμόζεται με την επιφύλαξη των περιπτώσεων κατά τις οποίες ένα κράτος μέλος δεσμεύεται από υποχρέωση σύμφωνα με το διεθνές δίκαιο, ήτοι:

                           i)

                           ως χώρα η οποία φιλοξενεί διεθνή διακυβερνητική οργάνωση,

                           ii)

                           ως χώρα η οποία φιλοξενεί διεθνή διάσκεψη που συγκαλείται από τα Ηνωμένα Έθνη ή που διεξάγεται υπό την αιγίδα τους, ή

                           iii)

                           βάσει πολυμερούς συμφωνίας περί παροχής προνομίων και ασυλιών,

                           iv)

                           δυνάμει της Συνθήκης Συμφιλίωσης του 1929 (σύμφωνο του Λατερανού) που έχει συναφθεί μεταξύ της Αγίας Έδρας (Κράτος του Βατικανού) και της Ιταλίας.

                     5.   Η παράγραφος 4 θεωρείται ότι ισχύει και όταν κράτος μέλος είναι η χώρα υποδοχής του Οργανισμού για την Ασφάλεια και τη Συνεργασία στην Ευρώπη (ΟΑΣΕ).
               6.   Το Συμβούλιο ενημερώνεται δεόντως κάθε φορά που ένα κράτος μέλος χορηγεί εξαιρέσεις σύμφωνα με τις παραγράφους 4 ή 5.
               7.   Τα κράτη μέλη μπορούν να χορηγούν εξαιρέσεις από τα μέτρα που επιβάλλει η παράγραφος 1, στοιχείο β), όταν το ταξίδι δικαιολογείται για επείγοντες ανθρωπιστικούς λόγους ή για συμμετοχή σε διακυβερνητικές συνόδους, μεταξύ των οποίων και συνεδριάσεις που υποστηρίζονται από την Ευρωπαϊκή Ένωση, ή φιλοξενούνται από κράτος μέλος που ασκεί την Προεδρία του ΟΑΣΕ, κατά τις οποίες διεξάγεται πολιτικός διάλογος για την άμεση προαγωγή της δημοκρατίας, των ανθρώπινων δικαιωμάτων και του κράτους δικαίου στην Ακτή του Ελεφαντοστού.
               8.   Το κράτος μέλος που επιθυμεί να χορηγήσει τις προβλεπόμενες στην παράγραφο 7 εξαιρέσεις απευθύνει γραπτή κοινοποίηση στο Συμβούλιο. Η εξαίρεση θεωρείται χορηγηθείσα εκτός εάν ένα ή περισσότερα από τα μέλη του Συμβουλίου διατυπώσουν αντίρρηση γραπτώς εντός δύο εργάσιμων ημερών από την παραλαβή της κοινοποίησης της προτεινόμενης εξαίρεσης. Σε περίπτωση που διατυπωθεί αντίρρηση από ένα ή περισσότερα μέλη του Συμβουλίου, το Συμβούλιο, με ειδική πλειοψηφία, μπορεί να αποφασίσει να χορηγήσει την προτεινόμενη εξαίρεση.
               9.   Σε περιπτώσεις όπου, σύμφωνα με τις παραγράφους 4, 5 και 7, ένα κράτος μέλος επιτρέπει την είσοδο ή τη διέλευση από το έδαφός του των απαριθμουμένων στο Παράρτημα Ι ή ΙΙ προσώπων, η άδεια ισχύει αποκλειστικά για τον σκοπό για τον οποίο χορηγήθηκε και για τα πρόσωπα τα οποία αφορά.»

               2)

               Στο άρθρο 5, η παράγραφος 1 αντικαθίσταται από το ακόλουθο κείμενο:
               «1.   Δεσμεύονται όλα τα κεφάλαια και οι οικονομικοί πόροι που ανήκουν ή ελέγχονται, άμεσα ή έμμεσα, από τα πρόσωπα ή τις οντότητες που έχει ορίσει η επιτροπή κυρώσεων κατά το άρθρο 4 παράγραφος 1 στοιχείο α) ή ευρίσκονται στην κατοχή οντοτήτων που ανήκουν ή ελέγχονται, άμεσα ή έμμεσα, από αυτά ή από πρόσωπα τα οποία ενεργούν εξ ονόματός τους ή υπό την εποπτεία τους, όπως έχει ορίσει η επιτροπή κυρώσεων.
               Ο κατάλογος των προσώπων του πρώτου εδαφίου περιέχεται στο Παράρτημα Ι.»

               3)

               Το άρθρο 6 αντικαθίσταται από το ακόλουθο κείμενο:
               «Άρθρο 6
               1.   Το Συμβούλιο καταρτίζει τον κατάλογο του Παραρτήματος Ι και τον τροποποιεί σύμφωνα με τις αποφάσεις του Συμβουλίου Ασφαλείας των Ηνωμένων Εθνών ή της επιτροπής κυρώσεων.
               2.   Το Συμβούλιο, αποφασίζοντας κατόπιν προτάσεως των κρατών μελών ή του Ύπατου Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας, καταρτίζει τον κατάλογο του Παραρτήματος ΙΙ και εγκρίνει τις σχετικές τροποποιήσεις.»

               4)

               Το άρθρο 7 αντικαθίσταται από το ακόλουθο κείμενο:
               «Άρθρο 7
               1.   Οσάκις το Συμβούλιο Ασφαλείας ή η επιτροπή κυρώσεων ορίζει ένα πρόσωπο ή μια οντότητα, το Συμβούλιο προσθέτει το πρόσωπο ή την οντότητα αυτή στο Παράρτημα Ι.
               2.   Οσάκις το Συμβούλιο αποφασίσει να υπαγάγει πρόσωπο ή οντότητα στα μέτρα που αναφέρονται στο άρθρο 4 παράγραφος 1 στοιχείο β), τροποποιεί το Παράρτημα ΙΙ αναλόγως.
               3.   Το Συμβούλιο γνωστοποιεί την απόφασή του στο εν λόγω πρόσωπο ή οντότητα, μαζί με τους λόγους για την προσθήκη του στον κατάλογο, είτε άμεσα, εάν η διεύθυνσή του είναι γνωστή, είτε με δημοσίευση σχετικής ανακοίνωσης, παρέχοντας τη δυνατότητα στο πρόσωπο ή την οντότητα αυτή να υποβάλει παρατηρήσεις.
               4.   Οσάκις υποβάλλονται παρατηρήσεις ή οσάκις κατατίθενται νέα και ουσιαστικά αποδεικτικά στοιχεία, το Συμβούλιο επανεξετάζει την απόφασή του και ενημερώνει σχετικά το πρόσωπο ή την οντότητα.»

               5)

               Το άρθρο 8 αντικαθίσταται από το ακόλουθο κείμενο:
               «Άρθρο 8
               1.   Τα Παραρτήματα Ι και ΙΙ περιλαμβάνουν τους λόγους καταχώρησης των κατονομαζόμενων προσώπων και οντοτήτων, κατά τα οριζόμενα από το Συμβούλιο Ασφαλείας ή την επιτροπή κυρώσεων όσον αφορά το Παράρτημα Ι.
               2.   Τα Παραρτήματα Ι και ΙΙ περιλαμβάνουν επίσης τυχόν διαθέσιμες πληροφορίες που είναι απαραίτητες για την εξακρίβωση της ταυτότητας των κατονομαζόμενων προσώπων και οντοτήτων και παρέχονται από το Συμβούλιο Ασφαλείας ή την επιτροπή κυρώσεων όσον αφορά το Παράρτημα Ι. Όταν πρόκειται για πρόσωπα, στις πληροφορίες αυτές μπορούν να περιλαμβάνονται ονόματα και ψευδώνυμα, η ημερομηνία και ο τόπος γέννησης, η εθνικότητα, αριθμοί διαβατηρίου και ταυτότητας, το φύλο, η διεύθυνση και η αρμοδιότητα ή το επάγγελμα. Όσον αφορά τις οντότητες, οι πληροφορίες αυτές μπορούν να περιλαμβάνουν την ονομασία, τον τόπο και την ημερομηνία εγγραφής σε μητρώο, τον αριθμό εγγραφής σε μητρώο και τον τόπο εγκατάστασης. Το Παράρτημα Ι περιλαμβάνει επίσης την ημερομηνία καταχώρησής τους από το Συμβούλιο Ασφαλείας ή την επιτροπή κυρώσεων.»

               6)

               Το άρθρο 10 αντικαθίσταται από το ακόλουθο κείμενο:
               «Άρθρο 10
               1.   Η παρούσα απόφαση αρχίζει να ισχύει την ημερομηνία της εκδόσεώς της.
               2.   Η παρούσα απόφαση επανεξετάζεται, τροποποιείται ή καταργείται, ανάλογα με την περίπτωση, υπό το πρίσμα των αποφάσεων του Συμβουλίου Ασφαλείας των Ηνωμένων Εθνών.
               3.   Τα αναφερόμενα στο άρθρο 4 παράγραφος 1 στοιχείο β) μέτρα επανεξετάζονται σε τακτά διαστήματα και τουλάχιστον κάθε δώδεκα μήνες. Παύουν να εφαρμόζονται σε σχέση με τα συγκεκριμένα πρόσωπα και οντότητες, εφόσον το Συμβούλιο καθορίσει, σύμφωνα με την αναφερόμενη στο άρθρο 6 παράγραφος 2 διαδικασία, ότι δεν πληρούνται πλέον οι όροι για την εφαρμογή τους.»

         Άρθρο 2
   Το παράρτημα της απόφασης 2010/656/ΚΕΠΠΑ γίνεται παράρτημα Ι και ο τίτλος του αντικαθίσταται από το ακόλουθο κείμενο:

   Άρθρο 3
   Το παράρτημα της παρούσας απόφασης προστίθεται ως Παράρτημα ΙΙ της απόφασης 2010/656/ΚΕΠΠΑ.
   Άρθρο 4
   Η παρούσα απόφαση αρχίζει να ισχύει την ημερομηνία της εκδόσεώς της.

      Βρυξέλλες, 22 Δεκεμβρίου 2010.

            Για το Συμβούλιο

            Ο Πρόεδρος

         S. VANACKERE

      (1)  ΕΕ L 285, 30.10.2010, σ. 28.
   ΠΑΡΑΡΤΗΜΑ

         «ΠΑΡΑΡΤΗΜΑ ΙΙ

            Κατάλογος των προσώπων περί των οποίων το άρθρο 4 παράγραφος 1 στοιχείο β)

                     Ονοματεπώνυμο
                     (και ενδεχόμενα προσωνύμια)

                     Στοιχεία ταυτοποίησης

                     Λόγοι

                     1.

                     κ. Pascal Affi N’Guessan

                     Ημερ. γεννήσεως: 1 Ιανουαρίου 1953, στη Bouadikro;
                     Αριθ. διαβατηρίου: PD-AE 09DD00013.

                     Γενικός Γραμματέας του Λαϊκού Μετώπου της Ακτής του Ελεφαντοστού (FPI), πρώην Πρωθυπουργός.
                     Ριζοσπαστικές τοποθετήσεις κα ενεργός παραπληροφόρηση.
                     Προτροπή σε βία.

                     2.

                     Αντισυνταγματάρχης Nathanaël Ahouman Brouha

                     Ημερ. γεννήσεως: 6 Ιουνίου 1960.

                     Διοικητής της Μοίρας Ασφαλείας της Προεδρίας της Δημοκρατίας (GSPR).
                     Εμπλεκόμενος στην καταστολή της 25ης Μαρτίου 2004.
                     Μέλος των Ταγμάτων του Θανάτου.

                     3.

                     κ. Gilbert Marie Aké N'Gbo

                     Ημερ. γεννήσεως: 8 Οκτωβρίου 1955 στην Abidjan
                     Αριθ. διαβατηρίου: 08 AA 61107

                     Φερόμενος Πρωθυπουργός και Υπουργός Προγραμματισμού και Ανάπτυξης

                     4.

                     κ. Pierre Israël Amessan Brou

                     Γενικός Διευθυντής της Ραδιοφωνίας και Τηλεόρασης (RTI) της Ακτής του Ελεφαντοστού.
                     Υπεύθυνος της εκστρατείας παραπληροφόρησης.

                     5.

                     κ. Frank Anderson Kouassi

                     Πρόεδρος του Εθνικού Συμβουλίου Επικοινωνίας Οπτικοακουστικών Μέσων (CNCA).
                     Ενεργός σύμπραξη στην εκστρατεία παραπληροφόρησης.

                     6.

                     κα Nadiana Bamba

                     Ημερ. γεννήσεως: 13 Ιουνίου 1974 στην Abidjan
                     Αριθ. διαβατηρίου: PD - AE 061 FP 04

                     Διευθύντρια του συγκροτήματος τύπου: Le temps Notre voie.
                     Υπεύθυνη της εκστρατείας παραπληροφόρησης και της καλλιέργειας μίσους και προτροπής στη διακοινοτική βία.

                     7.

                     κ. Kadet Bertin

                     Ημερ. γεννήσεως: περίπου 1957 στη Mama.

                     Σύμβουλος Ασφαλείας του κ. Gbagbo.
                     Υπεύθυνος της διακίνησης όπλων για την «Προεδρία».

                     8.

                     Στρατηγός Dogbo Blé

                     Ημερ. γεννήσεως: 2 Φεβρουαρίου 1959 στη Daloa.

                     Επικεφαλής της ρεπουμπλικανικής φρουράς.
                     Συμμετοχή στην επίθεση της 4ης-6ης Νοεμβρίου 2004 και στα γεγονότα των επομένων ημερών στο Abidjan. Μέλος των Ταγμάτων του Θανάτου.

                     Εμπλεκόμενος στην καταστολή των λαϊκών κινημάτων.

                     9.

                     κ. Paul Antoine Bohoun Bouabré

                     Ημερ. γεννήσεως: 9 Φεβρουαρίου 1957, στην Issia
                     Αριθ. διαβατηρίου: PD AE 015 FO 02

                     Πρώην Υπουργός Προγραμματισμού και Ανάπτυξης.

                     10.

                     Αντινομάρχης Oulaï Delefosse

                     Πρώην αξιωματικός σύνδεσμος στη δύναμη Lima.
                     Υπεύθυνος της Πατριωτικής Ένωσης για την αντίσταση της Μεγάλης Δύσης (UPRGO).
                     Αυτουργός των απειλών κατά των στρατιωτών της ομάδας LICORNE.
                     Εμπλεκόμενος στη στρατολόγηση λιβεριανών μισθοφόρων.
                     Αρχηγός της πολιτοφυλακής υπέρ του Gbagbo.
                     Εμπλεκόμενος σε βιαιοπραγίες.

                     11.

                     Ναύαρχος Vagba Faussignau

                     Ημερ. γεννήσεως: 31 Δεκεμβρίου 1954 στη Bobia.

                     Διοικητής του Ναυτικού της Ακτής του Ελεφαντοστού -Υπαρχηγός Επιτελείου.

                     12.

                     Πάστορας Gammi

                     Αρχηγός του κινήματος της Ακτής του Ελεφαντοστού για την απελευθέρωση της Δυτικής πλευράς της χώρας (MILOCI).
                     Εμπλεκόμενος στην επίθεση της Logoualé (28 Φεβρουαρίου 2005).
                     Εμπλεκόμενος στις βιαιοπραγίες κατά των αλλογενών και αλλοδαπών πληθυσμών στη Δυτική πλευρά το Νοέμβριο και Δεκέμβριο 2010.

                     13.

                     κ. Laurent Gbagbo

                     Ημερ. γεννήσεως: 31 Μαΐου 1945 στη Gagnoa

                     Φερόμενος Πρόεδρος της Δημοκρατίας

                     14.

                     κα Simone Gbagbo

                     Ημερ. γεννήσεως: 20 Ιουνίου 1949 στη Moossou

                     Σύζυγος του κ. Gbagbo.
                     Πρόεδρος της ομάδας Λαϊκού Μετώπου της Ακτής του Ελεφαντοστού (FPI) στην Εθνοσυνέλευση. Ύποπτη διατήρησης παράλληλων πολιτικοθρησκευτικών δικτύων που αντιτίθενται στα διεθνή ψηφίσματα.

                     15.

                     Στρατηγός Guiai Bi Poin

                     Ημερ. γεννήσεως: 31 Δεκεμβρίου 1954 στη Gounela.

                     Αρχηγός του Κέντρου Διοίκησης Επιχειρήσεων Ασφαλείας (CECOS).
                     Εμπλεκόμενος στην καταστολή του Μαρτίου 2004
                     και στα γεγονότα του Hôtel Ivoire (Νοέμβριος 2004).
                     Εμπλεκόμενος στην καταστολή των λαϊκών κινημάτων του Φεβρουαρίου, Νοεμβρίου και Δεκεμβρίου 2010.

                     16.

                     κ. Denis Maho Glofiei

                     Τόπος γέννησης: Val de Marne

                     Υπεύθυνος του «Μετώπου Απελευθέρωσης της Μεγάλης Δύσης» (FLGO).
                     Αρχηγός της πολιτοφυλακής υπέρ του Gbagbo.
                     Εμπλεκόμενος σε βιαιοπραγίες.

                     17.

                     Λοχαγός Anselme Séka Yapo

                     Ημερ. γεννήσεως: 2 Μαΐου 1973 στη Adzopé

                     Σωματοφύλακας της κας Gbagbo.
                     Μέλος των Ταγμάτων του Θανάτου. Εμπλεκόμενος σε βιαιοπραγίες και φόνους.

                     18.

                     κ. Désiré Tagro

                     Ημερ. γεννήσεως: 27 Ιανουαρίου 1959 στην Issia
                     Αριθ. διαβατηρίου: PD - AE 065FH08.

                     Φερόμενος Υπουργός Εσωτερικών, Γενικός Γραμματέας της «Προεδρίας».
                     Εμπλεκόμενος στην βίαιη καταστολή των λαϊκών κινημάτων του Φεβρουαρίου, Νοεμβρίου και Δεκεμβρίου 2010.

                     19.

                     κ. Paul Yao N'Dré

                     Ημερ. γεννήσεως: 29 Δεκεμβρίου 1956.

                     Πρόεδρος του συνταγματικού Συμβουλίου.
                     Επικύρωσε ενσυνείδητα τα νόθα αποτελέσματα της προεδρικής εκλογής της 31ης Οκτωβρίου και 28ης Νοεμβρίου 2010.»


title: Απόφαση 2008/733/ΚΕΠΠΑ του Συμβουλίου, της 15ης Σεπτεμβρίου 2008 , η οποία θέτει σε εφαρμογή την κοινή θέση 2004/694/ΚΕΠΠΑ για περαιτέρω μέτρα προς υποστήριξη της αποτελεσματικής εφαρμογής της εντολής του Διεθνούς Ποινικού Δικαστηρίου για την πρώην Γιουγκοσλαβία (ICTY)

text:
               16.9.2008

               EL

               Επίσημη Εφημερίδα της Ευρωπαϊκής Ένωσης

               L 247/63

      ΑΠΌΦΑΣΗ 2008/733/ΚΕΠΠΑ ΤΟΥ ΣΥΜΒΟΥΛΊΟΥ

   της 15ης Σεπτεμβρίου 2008
   η οποία θέτει σε εφαρμογή την κοινή θέση 2004/694/ΚΕΠΠΑ για περαιτέρω μέτρα προς υποστήριξη της αποτελεσματικής εφαρμογής της εντολής του Διεθνούς Ποινικού Δικαστηρίου για την πρώην Γιουγκοσλαβία (ICTY)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   Έχοντας υπόψη την κοινή θέση 2004/694/ΚΕΠΠΑ (1), και ιδίως το άρθρο 2, σε συνδυασμό με το άρθρο 23 παράγραφος 2 δεύτερη περίπτωση της συνθήκης για την Ευρωπαϊκή Ένωση,
   Εκτιμώντας τα ακόλουθα:

               (1)

               Σύμφωνα με την κοινή θέση 2004/694/ΚΕΠΠΑ, το Συμβούλιο θέσπισε μέτρα ώστε να δεσμευθούν όλα τα κεφάλαια και οι οικονομικοί πόροι που ανήκουν στα φυσικά πρόσωπα που απαριθμούνται στο παράρτημα της εν λόγω κοινής θέσης, κατά των οποίων έχουν εκδοθεί κατηγορητήρια από το ICΤΥ.

               (2)

               Κατόπιν της προσαγωγής του κ. Radovan KARADZIC, ο οποίος ετέθη υπό κράτηση από το Διεθνές Ποινικό Δικαστήριο, στις 30 Ιουλίου 2008, το όνομά του θα πρέπει να αφαιρεθεί από τον κατάλογο.

               (3)

               Θα πρέπει, συνεπώς, να αναπροσαρμοσθεί αναλόγως ο κατάλογος που προσαρτάται στην κοινή θέση 2004/694/ΚΕΠΠΑ,

         ΑΠΟΦΑΣΙΖΕΙ:
   Άρθρο 1
   Το παράρτημα της κοινής θέσης 2004/694/ΚΕΠΠΑ αντικαθίσταται από το παράρτημα της παρούσας απόφασης.
   Άρθρο 2
   Η παρούσα απόφαση παράγει αποτελέσματα από την ημερομηνία της έκδοσής της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 15 Σεπτεμβρίου 2008.

            Για το Συμβούλιο

            Ο Πρόεδρος

         B. KOUCHNER

      (1)  ΕΕ L 315 της 14.10.2004, σ. 52.

      ΠΑΡΑΡΤΗΜΑ

            «ΠΑΡΑΡΤΗΜΑ
            Κατάλογος προσώπων που αναφέρονται στο άρθρο 1

                        Πρόσωπο

                        Αιτιολογία

                        1.

                        Όνομα: HADZIC Goran (άρρην)
                        Ημερομηνία γέννησης: 7.9.1958
                        Τόπος γέννησης: Vinkovci, Κροατία
                        Εθνικότητα: Σερβική

                        Του έχει απαγγελθεί κατηγορία από το ICTY και καταζητείται
                        Απαγγελία κατηγορίας: 4 Ιουνίου 2004
                        Υπόθεση αριθ.: ΙΤ-04-75

                        2.

                        Όνομα: MLADIC Ratko (άρρην)
                        Ημερομηνία γέννησης: 12.3.1948
                        Τόπος γέννησης: Bozanovici, δήμος Kalinovik, Βοσνία-Ερζεγοβίνη
                        Εθνικότητα: Βοσνίας-Ερζεγοβίνης

                        Του έχει απαγγελθεί κατηγορία από το ICTY και καταζητείται
                        Πρώτη απαγγελία κατηγορίας: 25 Ιουλίου 1995, δεύτερη απαγγελία κατηγορίας: 16 Νοεμβρίου 1995, τροποποιημένη απαγγελία κατηγορίας: 8 Νοεμβρίου 2002
                        Υπόθεση αριθ.: ΙΤ-95-5/18»


Avis juridique important

|

31995D0399

95/399/ΕΚ: Απόφαση του Συμβουλίου της 18ης Σεπτεμβρίου 1995 σχετικά με την προσχώρηση της Κοινότητας στη συμφωνία σχετικά με τη σύσταση επιτροπής διαχείρισης της αλιείας τόνου του Ινδικού Ωκεανού

Επίσημη Εφημερίδα αριθ. L 236 της 05/10/1995 σ. 0024 - 0024

ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Σεπτεμβρίου 1995 σχετικά με την προσχώρηση της Κοινότητας στη συμφωνία σχετικά με τη σύσταση επιτροπής διαχείρισης της αλιείας τόνου του Ινδικού Ωκεανού (95/399/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43, σε συνδυασμό με το άρθρο 228 παράγραφος 2 πρώτη πρόταση και παράγραφος 3 πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου (1),Εκτιμώντας:ότι η Κοινότητα υπέγραψε τη Σύμβαση των Ηνωμένων Εθνών, για το Δίκαιο της Θάλασσας, η οποία υποχρεώνει όλα τα μέλη της διεθνούς κοινότητας να συνεργάζονται για τη διατήρηση και τη διαχείριση των βιολογικών πόρων της θάλασσας 7ότι, όσον αφορά τη θαλάσσια αλιεία, η Κοινότητα είναι αρμόδια να λαμβάνει τα μέτρα διατήρησης και διαχείρισης των αλιευτικών πόρων και να συνάπτει στον τομέα αυτό συμφωνίες με τρίτες χώρες και με διεθνείς οργανισμούς 7ότι, για το σκοπό αυτό, η Κοινότητα συμμετείχε σε διεθνείς διαπραγματεύσεις, οι οποίες έληξαν με την έγκριση, εκ μέρους της Οργάνωσης Τροφίμων και Γεωργίας των Ηνωμένων Εθνών, της συμφωνίας σχετικά με τη σύσταση επιτροπής διαχείρισης της αλιείας τόνου του Ινδικού Ωκεανού 7ότι η εν λόγω συμφωνία συνιστά ένα χρήσιμο πλαίσιο για την ενίσχυση της διεθνούς συνεργασίας με σκοπό τη διατήρηση και την ορθολογική χρησιμοποίηση του τόνου και των συγγενών ειδών του Ινδικού Ωκεανού 7ότι οι κοινοτικοί αλιείς ασκούν αλιευτικές δραστηριότητες, όσον αφορά τα είδη αυτά, στον Ινδικό Ωκεανό 7 ότι είναι προς το συμφέρον της Κοινότητας να προσχωρήσει στην εν λόγω συμφωνία,ΑΠΟΦΑΣΙΖΕΙ:Άρθρο 1 Η συμφωνία σχετικά με τη σύσταση επιτροπής διαχείρισης αλιείας τόνου του Ινδικού Ωκεανού εγκρίνεται εξ ονόματος της Κοινότητας.Το κείμενο της συμφωνίας επισυνάπτεται στην παρούσα απόφαση.Άρθρο 2 Ο Πρόεδρος του Συμβουλίου καταθέτει, εξ ονόματος της Κοινότητας, το έγγραφο αποδοχής, σύμφωνα με το άρθρο XVII παράγραφος 1 της συμφωνίας.Βρυξέλλες, 18 Σεπτεμβρίου 1995.Για το ΣυμβούλιοΟ ΠρόεδροςP. SOLBES MIRA(1) ΕΕ αριθ. C 109 της 1. 5. 1995, σ. 277.